I 1869 flyttet Reuter til Arendal-traktene. Der tegnet han blant annet Stokken kirke, som ble oppført av byggmester Carl Svendsen. Disse tegningene ble siden brukt som utgangspunkt ved oppførelsen av Færvik kirke (igjen ved Svendsen) og Bjorbekk kirke. Reuter leverte anbud til en trekirke for Barbu, men det ble vurdert slik at en murkirke (etter tegninger av Jacob Wilhelm Nordan) bare ville bli marginalt dyrere, og dette ble foretrukket.